CELEX: 32019R0647
Language: el
Date: 2019-04-15 00:00:00
Title: Εκτελεστικός κανονισμός (ΕΕ) 2019/647 της Επιτροπής, της 15ης Απριλίου 2019, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

25.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 110/13
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/647 ΤΗΣ ΕΠΙΤΡΟΠΗΣ
         της 15ης Απριλίου 2019
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Απριλίου 2019.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη
                        (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Συσκευή ήχου [καλούμενη «ηχομπάρα» (soundbar)] για την αναπαραγωγή αρχείων ήχου διαφόρων μορφότυπων από διάφορες διεπαφές. Οι συνολικές της διαστάσεις είναι περίπου 110 × 14 × 7 cm.
                        Η συσκευή είναι εξοπλισμένη με:
                        
                                    —
                                 
                                 
                                    διεπαφή Ethernet·
                                 
                              
                                    —
                                 
                                 
                                    δυνατότητα σύνδεσης μέσω Bluetooth και δικτύου WiFi·
                                 
                              
                                    —
                                 
                                 
                                    ψηφιακή οπτική είσοδο, καθώς και εισόδους και εξόδους για καλώδιο RCA·
                                 
                              
                                    —
                                 
                                 
                                    δύο θύρες USB, εκ των οποίων η μία είναι mini και προορίζεται για τη συντήρηση του προϊόντος.
                                 
                              Η συσκευή μπορεί να χρησιμοποιηθεί με άλλη συσκευή αναπαραγωγής του ήχου ή με συσκευή τηλεόρασης. Μπορεί επίσης να αναπαράγει αρχεία ήχου αποθηκευμένα στη μνήμη flash μέσω του USB ή από διαδικτυακό ραδιόφωνο. Είναι σχεδιασμένο για τη δημιουργία περιβάλλοντος ήχου και στερεοφωνικών εφέ.
                     
                     
                        8519 81 45 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 8519 , 8519 81  και 8519 81 45 .
                        Η συσκευή συνδυάζει τη λειτουργία μεγαφώνου της κλάσης 8518  (όταν χρησιμοποιείται συνδεδεμένο με άλλη συσκευή αναπαραγωγής του ήχου ή με συσκευή τηλεόρασης) και τη λειτουργία συσκευής αναπαραγωγής του ήχου της κλάσης 8519  (όταν αναπαράγει αρχεία ήχου από μνήμη flash μέσω USB ή από διαδικτυακό ραδιόφωνο).
                        Η κατάταξη στην κλάση 8518  αποκλείεται, διότι η συσκευή επιτελεί επίσης λειτουργία αναπαραγωγής του ήχου.
                        Δεδομένου ότι η συσκευή είναι εφοδιασμένη με σύνδεση USB, συνάγεται ότι χρησιμοποιεί υπόθεμα με ημιαγωγό. Ως εκ τούτου, το προϊόν πρέπει να καταταγεί στον κωδικό ΣΟ 8519 81 45  ως «άλλη συσκευή αναπαραγωγής του ήχου που χρησιμοποιεί υπόθεμα με ημιαγωγό».